_:nf3c0b497dae1402ca13551adc9264646xb0
<http://schema.org/articleBody>
"Ramazan u naše živote donese neko novo raspoloženje, svjetlost i radost drugačiju nego u drugim dijelovima godine. U ovom posebnom mjesecu dešavaju se stvari koje daju nadu i obasjavaju život na način da ponovo povjerujemo da dolaze neki drugi, bolji dani.  {module Oglas 1 - 2020} Takve vijesti bilježimo i ovog ramazana, a jedna vrijedna pažnje dolazi nam iz Gacka. Tamo se imamu Sadetu efendiji Bilaliću u sklopu ramazanskog uređenja avlije džamije Mehemedage Zvizdića pridružio parovoslavni paroh Velimir Kovač sa dva studenta Bogoslovije.Kako za Klix.ba kaže efendija Bilalić, glavni imam Medžlisa Islamske zajednice Gacko i Bileća, svoju privrženost kao i odanost Bogu potvrđujemo kroz rad i činjenje dobrih djela. {module Oglas 0 - 2020}\"Držimo do toga i vjerujemo da je to ustvari pravi ibadet. Da je cilj svih ibadeta i pobožnosti opća plemenitost koja se ispoljava u radu za druge. Islam posvećuje posebnu pažnju suživotu i komšijskim odnosima. Nije musliman onaj čijeg se zla boji njegov komšija - kaže se u jednoj predaji. Komšije su ljudi neovisno od vjere ili nacije\", kaže nam Bilalić.Kaže nam kako ovaj značajan, ljudski i komšijski gest gatačkog paroha Velimira Kovača sa dva studenta Pravoslavnog bogoslovskog fakulteta u Foči Marka Loza i Vlade Radovića, daje poruku opredeljenja da se traže putevi mira i obnavlja višestoljetni suživot na ovim prostorima.\"Među komšijama postoje trajne i doživotne veze. Drvo se naslanja na drvo, a komšija na komšiju - kaže naš narod\", kazao je za Klix.ba efendija Bilalić.Gacko i ova džamija bile su česti predmeti međunacionalnih incidenta, ali priče kao što je ova daju nadu da su ispred Istočne Hercegovine neki bolji dani. (Klix) {module Oglas 2 - 2020}"
<https://sandzaklive.rs/regija/religija-regija/ramazan-u-gacku-paroh-pomogao-imamu-u-uredenju-avlije-dzamije/>